Tieners vas oor hawelose seun se moordArgieffoto “Die verdagtes, albei 14 jaar oud, is woonagtig in Kanana,” het sers. Kelebogile Moleko, woordvoerder van die Noordwes-polisie, gesê. Die slagoffer, ŉ 15-jarige seun wat slegs as Thabang bekend gestaan het, is tydens ŉ bakleiery oor pap vermoor. “Een van die verdagtes het glo sagte pap by die slagoffer geëis en hulle het begin baklei. Een van hulle het hom glo met ŉ mes in die nek gesteek,” het Moleko bygevoeg. “Hy het geval, baie erg gebloei en die twee verdagtes het gevlug.” Een van die tieners het na die nabygeleë Klerksdorp-hospitaal gehardloop om mediese hulp te ontbied. “Die nooddienste het reageer en die slagoffer is dood verklaar.”